《效古十九首 其十一》
明代·黄仲昭

驱车早言旋，胡为事远游。韶华如昨日，金风复飕飗。

百年驹过隙，人生难久留。惟思早立身，可以传千秋。

光阴苟蹉跎，倏忽委山丘。去去从此始，弩力慎勿休。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。